b'\n_START_ARTICLE_\nWollastonova prizma\n_START_PARAGRAPH_\nWollastonova prizma je opti\xc4\x8dna prizma, ki spada med polarizacijske prizme. Uporablja se v opti\xc4\x8dnih napravah kot polarizator. S pomo\xc4\x8djo Wollastonove prizme dobimo dva \xc5\xbearka linearno polarizirane svetlobe._NEWLINE_Imenuje se po angle\xc5\xa1kem kemiku Williamu Hydeu Wollastonu (1766 \xe2\x80\x93 1828).\n_START_SECTION_\nZgradba in delovanje\n_START_PARAGRAPH_\nWollastonova prizma je narejena iz minerala kalcita, ki ima dvolomne lastnosti. Sestavljata jo dva dela, ki sta zlepljena s kanadskim balzamom tako, da sta opti\xc4\x8dni osi pravokotni. Na nasprotni strani prizme izhajata dve \xc5\xbearka (redni in izredni), ki sta linearno polarizirana (njuni ravnini polarizacije sta pravokotni).'